**Godātie Rēzeknes kolēģi!**

Vēlamies pateikties Jums par lielisko iespēju šajā Ziemassvētku gaidīšanas laikā pabūt iedvesmojošā pieredzes apmaiņas braucienā Jūsu pilsētas izglītības iestādēs, iepazīstot gan jaukus un viesmīlīgus kolēģus, īstus sava darba entuziastus, gan aktīvus un motivētus jauniešus, īstus Latgales patriotus!

Tā mums bija laba iespēja iepazīt daudz jauna, interesanta, smelties interesantas idejas mūsu turpmākajam darbam.

Paldies par vispusīgo un pamatīgi izstrādāto divu dienu pieredzes apmaiņas programmu Izglītības pārvaldei! Paldies par laipno uzņemšanu, interesantajām prezentācijām un ekskursijām, jaukajiem skolēnu priekšnesumiem Rēzeknes Valsts poļu ģimnāzijā, Rēzeknes Valsts 1. ģimnāzijā, Rēzeknes sākumskolā, Rēzeknes Katoļu vidusskolā, Austrumlatvijas radošo pakalpojumu centrā “Zeimuļs”!

Jūsu pilsētā ir ļoti jauki izglītības iestāžu vadītāji, skolotāji, lieliskas mācību telpas, klašu noformējums un aprīkojums, katrā skolā bija jūtama labvēlīga un draudzīga gaisotne. Šajās divās dienās saņēmām ļoti daudz pozitīvisma un iedvesmas no Jūsu skolotājiem un skolēniem! Sirsnīgs paldies Jums visiem!

Novēlam tā turpināt, saglabājot darba sparu un enerģiju šajā izglītībai tik sarežģītajā laikā!

Gaišus un priecīgus Jums Ziemassvētkus un veiksmīgu Jauno gadu!

Uz tikšanos Liepājā!

Cieņā,

Kristīne Niedre-Lathere,

Liepājas pilsētas Izglītības pārvaldes vadītāja